[Video] Pa pak man in hof na dogtertjie se dood‘n Skermskoot uit die video. Die Daily Mail berig Jasmine Gordon (25) en haar kêrel, Clifford Thomas (34), is aan onwillekeurige strafbare manslag skuldig bevind ná die dood van die driejarige Jamila. Haar biologiese pa, Dwayne Smith, moes tydens die vonnisoplegging getuig en dit is toe dat hy Thomas met die vuis bygedam het. Jamila is in September 2014 dood nadat Gordon, haar ma, en Thomas haar na ’n hospitaal geneem het omdat sy glo nie meer asemgehaal het nie. Die egpaar het beweer dat Jamila haar kop gestamp en toe haar bewussyn verloor het. Daar is egter later vasgestel dat sy mishandel is. Gordon is tot 15 jaar tronkstraf gevonnis terwyl Thomas ses tot 15 jaar tronkstraf opgelê is. https://youtu.be/zJAEc4228k4